gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl it de gl gl gl gl gl ja en sv fr de de gl gl gl gl gl gl gl gl pt gl pt en ca gl gl pt
Vieiros: Galiza Hoxe - FCC reclámalle á Semana Verde 6 millóns por obras feitas hai unha década
Cuarta feira, 28 de setembro de 2022
A FUNDACIÓN DI QUE SE FIXERON TRABALLOS SEN PERMISO E TAMÉN DENUNCIA Á EMPRESA
O incerto futuro da Semana Verde depende en boa parte das decisións xudiciais. A construtora FCC reclama preto de 6 millóns de euros por unhas obras acometidas no recinto feiral entre 1992 e 1996. A empresa presentou unha demanda diante do Xulgado de Lalín en 2005 e a sentenza está a piques de facerse pública. Porén, as acusacións son recíprocas. A dirección do recinto silledense tamén ten denunciado a FCC xa que considera que se incumpriron os prazos estipulados e que se acometeron obras complementarias sen permiso. Os traballadores temen unha condena que poña contra as cordas á fundación. A Xunta segue expectante o que ocorre no chamado "escaparate" do agro galego.
Ao longo da década dos 90 a Xunta de Galicia mimou á Semana Verde. O executivo investiu máis de 60 millóns de euros para apoiar as exposicións no recinto feiral de Silleda. Boa parte deses cartos estaban destinados a unha obras que acabaron en conflito xudicial. Dende o ano 1999, a empresa construtora FCC reclama xudicialmente o pago dunha débeda que, sumándolle os intereses de demora, achégase aos 6 millóns de euros. A adxudicataria perdeu dous contenciosos pero en abril de 2005 decidiu recorrer á vía civil e presentou unha demanda no Xulgado de Lalín. A Semana Verde considera que non ten que pagar eses cartos e bótalle a culpa a FCC de incumprir as condicións do concurso.
A Xunta quere un xiro radical na xestión da Semana Verde de Silleda. Dende que o bipartito asumiu o poder as conversas entre a Consellería de Presidencia (principal patrono da entidade) e a de Medio Rural non pararon. Un dos problemas é quen debe ter a competencia sobre o recinto. Aínda así, hai outros obstáculos importantes. Todos queren saber cal é o estado real das contas da entidade e á vez coidan que a actual dirección, con Xosé Maril á cabeza, xa cumpriu o seu ciclo. Á espera do que suceda, as consellerías pecharon a billa dos cartos públicos e a colaboración só é puntual. Algúns opinan que o que sucedeu coas obras de FCC é, cando menos, un exemplo do mal funcionamento da entidade.
A Xunta só relanzará a Semana Verde se hai un cambio radical na súa direcci&oac
O anterior executivo gastou máis de 60 millóns de euros en apoiar sen éxito a S
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto